**Csongrád Város Polgármesterétől**

 **„M”**

Száma: Szo/167-6/2021

Témafelelős: Vinczéné Dudás Katalin

**ELŐTERJESZTÉS**

 **Csongrád Városi Önkormányzat Képviselő testületének**

 **2021. augusztus 26-i ülésére**

Tárgy: A 6640 Csongrád, Zöldkert u. 2. fsz.2. szám alatti önkormányzati tulajdonú ingatlan közérdekű célra történő bérbeadása

**Tisztelt Képviselő-testület!**

Csongrád Városi Önkormányzat tulajdonát képezi a 6640 Csongrád, Zöldkert u. 2. fsz.2. szám alatti önkormányzati tulajdonú, honvédségi bérlő kijelölési jogú bérlakás.

A Honvédelmi Minisztérium Vagyonfelügyeleti Osztálya és Csongrád Városi Önkormányzat között 2021. május 31. napján kötött Megállapodás alapján a Honvédelmi Minisztérium lemondott a bérlő kijelölési jogáról az önkormányzat javára zálogjogot alapító szerződés mellett.

A fenti ingatlan 1+2 félszobás, összkomfortos komfortfokozatú, 64 m2 alapterületű.

A lakás felújítása és az elavult fűtésrendszer korszerűsítése megtörtént az átadás-átvételt követően.

Az ingatlant az önkormányzat, mint tulajdonos közérdekű lakásként kívánja bérbe adni Csongrád város területén közérdekű tevékenységet folytató, letelepedni szándékozó munkavállalónak.

 A fentiek miatt szükséges az ingatlant a honvédségi bérlőkijelölési jogú bérlakás állományból kivenni és átmenősíteni közérdekű lakássá.

Kérem a Tisztelt Képviselő-testületet az előterjesztés megtárgyalására és határozati javaslat elfogadására.

**HATÁROZAT JAVASLAT**

Csongrád Városi Önkormányzat képviselő testülete megtárgyalta „ A Csongrád, Zöldkert u. 2. fsz.2 sz. alatti önkormányzati tulajdonú ingatlan közérdekű célra történő bérbeadása” tárgyú előterjesztést, és az alábbi döntést hozza:

A Képviselő testület a „Lakások és helyiségek bérletéről és elidegenítéséről 23/2015. (X.27.) önkormányzati rendelet 13. § (2) bekezdése szerinti jogkörében eljárva, a 6640 Csongrád, Zöldkert u. 2. fsz.2. szám alatti lakást közérdekű bérlakássá minősíti.

A Képviselő-testület felkéri a polgármestert a lakáspályázat kihirdetése érdekében.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési, Vagyongazdálkodási és Üzemeltetési Iroda
3. Szociális és Lakásügyi Iroda

Csongrád, 2021. augusztus 10.

 Bedő Tamás

 polgármester